La Universitat se suma a la ‘Capitalitat Verda Europea’ amb l’exposició ‘Activisme africà contra el canvi climàtic’

## La Universitat se suma a la ‘Capitalitat Verda Europea’ amb l’exposició ‘Activisme africà contra el canvi climàtic’

‘Activisme africà contra el canvi climàtic’, Cultura als campus.

La Universitat de València, a través del programa ‘Cultura als campus’, va inaugurar, dijous 8 de febrer l’exposició ‘Activisme africà contra el canvi climàtic’, a la Facultat de Ciències Socials (Sala Manuela Ballester), al campus dels Tarongers. Amb aquesta exposició la Universitat de València, mitjançant els Vicerectorat de Cultura i Societat, i el Vicerectorat de Sostenibilitat, Cooperació i Vida Saludable, se sumen a la Capitalitat Verda Europea 2024.

Amb aquesta exposició arranca el programa d’activitats de la Universitat, sota aquest segell de la **Capitalitat Verda**, que es plasmaran en diverses iniciatives. Dimarts pròxim, dia 13, la Universitat inaugurarà a Burjassot ‘Què puc fer jo?’ que anima la comunitat universitària, i la societat en general, a seguir un model de vida més sostenible amb il·lustracions de **Núria Tamarit.**

En l'exposició ‘Activisme africà contra el canvi climàtic’ es mostra i relata la lluita d'activistes africans pel canvi climàtic i els drets humans a través del projecte East African Crude Oil Pipeline (EACOP), un oleoducte de 1.443 quilòmetres entre Uganda i Tanzània liderat per la petroliera francesa Total Energies per a exportar 6,5 mil milions de barrils fora d'Àfrica. Amb una producció estimada de 34 milions de tones anuals de CO₂, aquest duplicarà les emissions actuals d'Uganda i Tanzània i ha sigut fortament confrontat per activistes locals i organitzacions mediambientals, ja que posa en perill la lluita contra el canvi climàtic i incompleix els Acords de París.

A través d'un recorregut d'imatges i textos narrats en primera persona per activistes i conservacionistes, es presenten les seues històries personals i com treballen sota amenaça. S'introdueixen diferents perfils que aborden una àmplia mirada de les diferents vies que prenen els activistes africans per a lluitar pels seus drets contra les corporacions multinacionals.

L'exposició està comissariada pels periodistes valencians **David Soler Crespo i Pablo Garrigós**, i per la periodista i politòloga, **Soraya Aybar Laafou**, en el marc d'una investigació periodística, en la qual van participar els tres comissaris, finançada per les fundacions Pascal Decroos Fund i Journalismfund.eu, publicada a França (Médiapart), Espanya (El País), Bèlgica (MO\* Magazine) i Suïssa (Daslamm). Les fotografies van ser preses al setembre i octubre del 2022 en diverses ubicacions d'Uganda i Tanzània.

D'acord amb els responsables d'aquesta exposició, que en aquests moments es troben fora d'Espanya per motius professionals (David Soler, a Nairobi, Pablo Garrigós, a Brussel·les i Soraya Aybar, al Marroc), amb aquest projecte pretenen “lluitar contra els estereotips africanistes”. Entre altres objectius, volen “fer valdre què ocorre en aquests parcs naturals que tant ens atrauen a Occident. És cert que tenen una flora i fauna espectacular, però per ells també passen oleoductes que vulneren els drets humans dels seus habitants. A vegades els expropien les cases i, en altres ocasions, han de suportar que aquestes conduccions passen al costat dels seus habitatges”.

L'exposició, que està organitzada pel Vicerectorat de Cultura i Societat, amb la col·laboració de Caixa Popular, es complementa amb una sèrie d'imatges que mostren l'impacte mediambiental i en l'hàbitat en les poblacions de girafes Rothschild autòctones en perills d'extinció, les comunitats de ximpanzés així com els boscos de manglars i la barrera de coral africana. Es podrà visitar fins al pròxim 10 d'abril.

## **Què puc fer jo?, al campus de Burjassot**

La Universitat, a través del Vicerectorat de Sostenibilitat, Cooperació i Vida Saludable, la Càtedra de Cooperació i Desenvolupament Sostenible i el Vicerectorat de Cultura i Societat presenten, el 13 de febrer de al març, al hall Biblioteca de l'Escola Tècnica Superior d'Enginyeria (ETSE) l'exposició ‘Què puc fer jo?’ com contribuir com a membre de la Universitat a un model de vida més sostenible’ amb il·lustracions de **Núria Tamarit**.

A través de diversos panells, la comunitat universitària i la societat en general, podran informar-se sobre com mobilitzar-se, consumir, formar-se, investigar, cuidar i cuidar-se des de models de vida i de consum diferents que transiten cap a una societat més sostenible i justa i acomplir els compromisos de l’Agenda 2030 i els Objectius de Desenvolupament Sostenible. L’exposició es podrà visitar fins al dia 20 de març.

## **Febrer, més exposicions dins del programa ‘Cultura als campus’**

En febrer arriben més exposicions dins del programa ‘Cultura als campus’ promogut per la Universitat de València, mitjançant el Vicerectorat de Cultura i Societat. Dijous dia 8, també al campus dels Tarongers es va inaugurar, al hall de la Facultat d’Economia **‘Ortifurama valencià’**, una mostra sobre la història i la realitat valenciana a través de l'humorista gràfic Ortifus (Antonio Ortiz Fuster, 1948) i també es pot visitar al  a l’Aulari Nord, l’exposició ‘Ocults: animals en l'Antropocé’ una col·lecció d'imatges que reflecteixen i consciencien sobre el problema de l'explotació animal. Les dues exposicions es podran visitar fins el pròxim 10 d’abril.

‘Ortifurama valencià’ és una exposició sobre la història i la realitat valenciana a través de l'excepcional **humorista gràfic Ortifus**. Aquesta mostra, que es va inaugurar en el Centre Cultural La Nau el gener de 2022, té un caràcter itinerant, i arriba ara al Campus dels Tarongers. La mostra il·lustra els últims 40 anys (1981-2021) de València mitjançant les creacions d’Ortifus. Des de la publicitat institucional, passant per les vinyetes de la premsa diària, les col·laboracions en les Falles i fins a les indicacions per a accedir a un garatge en el centre urbà, els dibuixos d’Ortifus –els seus icònics personatges nassuts-, són presents en multitud d'espais i formats per a constituir l'imaginari popular valencià. La història de València quedaria coixa sense les seues vinyetes que van començar a publicar-se en 1981 en les pàgines de *Diari de València* per a passar posteriorment a *Notícies al Dia* i, finalment, al diari *Levante-EMV*, capçalera que concentra el gruix de la seua producció.

D’altra banda, l’Aulari Nord acull **‘Ocults: animals en l'Antropocè’** una col·lecció d'imatges que reflecteixen i consciencien sobre el problema de l'explotació animal i que es va exposar a La Nau el passat mes de novembre. Patrocinada pel **Programa Friends of Thoreau de l'Institut Franklin i la Fundació General de la Universitat d'Alcalá (FGUA)**, l'exposició naix de la tasca de l'agència We Animals Media, fundada el 2019 per la premiada i mundialment coneguda **Jo-Anne McArthur**, principal representant del “fotoperiodisme animalista”, i reuneix el treball de díhuit professionals de la fotografia que han documentat les condicions de vida i mort dels animals en granges, escorxadors, laboratoris, circs, zoològics i altres llocs on són utilitzats com a recursos o entreteniment.

Totes les exposicions del programa **Cultura als campus** en <http://www.uv.es/cultura>

Més informació:

Arxivat en:

, Exposicions
, Altres espais expositius

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar